কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
আইসল্যান্ডের শহর
রেইকিয়াভিক আইসল্যান্ডের রাজধানী, বৃহত্তম শহর ও বন্দর। এতে ১ লক্ষেরও বেশি লোকের বাস। অন্যান্য প্রধান শহরের মধ্যে উত্তর উপকূলে আছে আকুরেইরি শহর; পশ্চিম উপকূলে কোপাভোগুর, হাফনারফিয়র্দুর, এবং কেফ্লাভিক; দক্ষিণ উপকূলে ভেস্টমানেইয়ার, এবং দক্ষিণ উপকূল থেকে খানিক দূরে সাগরে অবস্থিত হেইমায়েই দ্বীপ।